नॉर्थ-ईस्ट जल रहा है। किन्तु राहुल गांधी का समय प्रधानमंत्री नरेन्द्र मोदी के फिटनेस वीडियो की खिल्ली उड़ाने में जा रहा है। कश्मीर, पुन: मौत की घाटी बनता जा रहा है। किन्तु प्रधानमंत्री की शक्ति यह गिनाने में जा रही है कि हिंसा का उत्तर विकास है। जहां कांग्रेस-राज में सड़कें नहीं बनीं - वहां हमने हवाई अड्‌डे बना दिए! वे ऐसा तब कह रहे हैं जबकि देश में विकास की सबसे बड़ी दस योजनाएं मात्र 2 से 3 प्रतिशत ही पूरी हुई हैं। और महंगाई पिछले वर्ष से दोगुनी हो गई है।